cyanic-selkie/wikianc huggingface dataset:
Ansatte ved Galtvort høyere skole for hekseri og trolldom
Gyldeprinz Gulmedal
Gyldeprinz Gulmedal ble professor Gyldeprinz Gulmedal da han, skoleåret 1992–1993, ble ansatt som lærer i Forsvar mot svartekunster ved Galtvort høyere skole for hekseri og trolldom. I sin første time, ga han andreårsstudentene en prøve som ikke hadde noe med faget å gjøre, men isteden handlet om biografien hans, med spørsmål om hvilken farge som var hans favorittfarge, og hva hans fremtidsplaner var. Han var ikke spesielt populær blant de andre lærerne, og spesielt dårlig likt av Severus Slur, som også ønsket å undervise i faget Forsvar mot svartekunster. Lærere og elever lærte seg etter hvert å tolerere ham, og Hermine Grang ble etter hvert forelsket i ham, noe Harry og Ronny ikke likte. Han ble også mislikt av Harry, delvis fordi Gulmedal trodde Harry hadde fløyet i en bil til skolen sammen med Ronny fordi han ønsket oppmerksomhet, og fordi Gulmedal fjernet alle knoklene i Harrys ene arm etter at han hadde brukket den i en rumpeldunkkamp. Gulmedal trodde at da Harry hadde opptrådt i «Aftenprofeten» sammen med ham, hadde det gitt Harry ideer om at han kunne bli kjendis. Senere trodde Gulmedal at Harry delte ut signerte fotografier av seg selv på grunn av ham.
Gyldeprinz Gulmedal ble avslørt som en bedrager da han avslørte at han ikke hadde utført de utrolige bedriftene han hadde beskrevet i bøkene sine, men tvert i mot hadde stjålet andres historier, og senere utført minneformler mot dem for at de ikke skulle huske at de selv hadde gjort de Gulmedal skrev om. Dette tilsto Gulmedal overfor Harry og Ronny da han forsøkte å stikke av sånn at han skulle slippe å lete etter Mysteriekammeret i bok 2. Han prøvde også å modifisere litt på hukommelsen til Harry og Ronny slik at de ikke kunne fortelle andre om bedrageriet hans, men formelen slo tilbake på ham på grunn av at han utførte den med Ronnys ødelagte tryllestav. Som en følge av dette mistet Gulmedal hukommelsen, og ble sendt til St. Mungos hospital for magiske sykdommer og skader. Ved juletider i 1995 møtte Harry Gulmedal på sykehuset. Gulmedal fikk sakte tilbake hukommelsen, og han fortalte Harry at nå var han så flink at han kunne skrive løkkeskrift. Gulmedal mottok fortsatt fanbrev, men han skjønte ikke selv hvorfor.
Gulmedals fortid
Ingenting er avslørt av Gulmedals opprinnelse. Gulmedal påstår at han en gang var et null, og forsøkte å bli oppdaget som barn, men feilet.
676 Melitta
676 Melitta er en hovedbelteasteroide. Den ble oppdaga den 16. januar 1909 av Philibert Jacques Melotte fra Royal Observatory, Greenwich i Greenwich. Den er oppkalt etter den attiske formen av navnet til nymfen Melissa fra gresk mytologi. Navneformen ble muligens valgt på grunn av lydlikheten til Melotte.
Ansatte ved Galtvort høyere skole for hekseri og trolldom
Horatsion E.F. Snilehorn
Horatsion E. F. Snilehorn skal etter beksrivelsen være usedvanlig fet, skallet og ha hvalrossbart. Han var tidligere husstyrer for Smygard og lærer i eliksirer. Etter en bekymringsløs tid som pensjonist kom han igjen tilbake til skolen og til jobben som eliksirlærer. Severus Slur, som tidligere hadde hatt denne stillingen, tok da over jobben som lærer i forsvar mot svartekunster.
Snilehorn grunnla en slags klubb på skolen hvor hans favorittelever var medlemmer. Denne klubben kalte han for Snileklubben. Disse favorittelevene var elever som var veldig skoleflinke, eller hadde gode forbindelser, og som således ville komme til å oppnå noe stort. Snilehorn var vennlig mot dem og smisket, slik at han senere fikk veldig gode forbindelser.
Det var Snilehorn som fortalte Tom Venster om hva malacruxer er, ettersom Venster lot som om det var til en skoleoppgave, noe som Snilehorn ikke trodde på. Snilehorn angrer fortsatt på dette, faktisk så mye at han til og med tuklet med sin egen hukommelse for at ingen kunne få det ut av ham ved hjelp av psykoblokking. Albus Humlesnurr visste at det var uhyre viktig å få se det ekte minnet, så han fikk Harry Potter (som var blitt Snilehorns absolutte favorittelev) til å prøve om å få det ut av ham. Harry greide det med nød å neppe både ved å få Snilehorn til å drikke seg så full at han ville gjøre nesten hva som helst. Ettersom Severus Slur senere drepte Humlesnurr, kunne han selvsagt ikke vise seg i offentlighet lenger, og da ble Snilehorn på ny husstyrer for Smygard.
Favorittelever
Dette er noen av Snilehorns favorittelever:
Rolanda Hopp
Madam Hopp er lærer i faget flyvning ved Galtvort, og dommer ved rumpeldunkkampene som spilles ved skolen. Hun har grått hår som er klippet kort, og gule, haukelignende øyne. Madam Hopp lærte å fly på en av de gamle «Sølvpilene» som ikke lenger lages.
I likhet med Professor Krengle har ikke Madam Hopp et offisielt fornavn. Ifølge Internet Movie Database er det Xiomara.
Madam Hopp ble spilt av Zoe Wanamaker i Harry Potter og De vises stein. Hun dukket derimot ikke opp igjen i den andre filmen, siden Wanamaker bare hadde signert kontrakt for én film.
I bøkene dukker hun derimot stadig vekk opp som dommer i rumpeldunkkampene. Bare en gang har hun overlatt den rollen til en annen lærer, nemlig Severus Slur. Hun har også fått oppgaven å passe på Griffinglaget mens de hadde rumpeldunktreninger i Harry Potter og Fangen fra Azkaban, da hun skulle passe på griffinglaget mot Sirius Svart. Hun ble satt til spesielt å passe på Harry, men sovnet av et par ganger.
Irma Knipe
Madam Knipe er bibliotekar ved Galtvort høyere skole for hekseri og trolldom. I bøkene er hun beskrevet som en «underernært gribb» som forsøker å beskytte bøkene sine fra studenter ved å forhekse dem med rare forhekselser.
Da Harry, Ronny og Hermine forsøkte å finne ut hvem Nicholas Flamel var i Harry Potter og De vises stein var Madam Knipe et stort hinder. Hun kunne derimot ikke hindre dem i å hente ut en bok fra den restrikerte sonen i biblioteket i Harry Potter og Mysteriekammeret, siden de hadde en signert lapp fra Gyldeprinz Gulmedal. Det Madam Knipe kanskje er mest kjent for, er den gangen hun fikk Harry og Gullas skolesaker til å jage dem ut av biblioteket på grunn av at de tok med seg sjokolade inn dit.
I boken Rumpeldunk gjennom tidene (som gir inntrykk av å være en bok publisert for gomper, kopiert fra en av bøkene i Galtvorts bibliotek), er Madam Knipe nevnt i forordet skrevet av Albus Humlesnurr. Hun blir beskrevet som ekstremt motvillig til å la en av bøkene hun passer på bli gjort tilgjengelig for gomper. Humlesnurr måtte til slutt «brekke fingrene hennes av bokryggen en etter en» for å få tak i den. Hun skriver også en advarsel til leserne, der hun truer med at konsekvensene av å behandle boken dårlig vil være «så forferdelige som jeg greier å gjøre dem».
I Harry Potter og Halvblodsprinsen spøker Harry og Hermine om at madam Knipe og Argus Nask kanskje har et hemmelig forhold, men det blir aldri bekreftet i boken.
Madam Knipes opptredener i den andre filmen var mange, men hun fikk aldri prate.
Pomona Stikling
Professor Pomona Stikling (født 15. mai (år ukjent)) er lærer i urtologi og leder for huset Håsblås ved Galtvort høyere skole for hekseri og trolldom. Hun er en plump, smilende liten heks, som bruker utslitte kapper som er fulle av jord, og en sammenstoppet gammel hatt over det grå håret sitt.
Professor Stikling blir spilt av Miriam Margolyes i filmene.
Stiklings mest bemerkelsesverdige prestasjon i Harry Potter-bøkene er å ha forberedt en slags medisin av alruneplanten som hun kan gi til de som ble forsteinet i Harry Potter og Mysteriekammeret. Hun opptrådte senere i Harry Potter og Ildbegeret, der hun lagde en sterk kvisekrem av byllerotpuss.
Senere i det samme skoleåret ble hun valgt for å trøste Anton Djervell og hans kone etter deres sønn Fredrik Djervells død.
I Harry Potter og Halvblodsprinsen slåss professor Stikling mot dødseterne sammen med kollegaene Minerva McSnurp, Filius Pirrevimp og fem studenter fra Humlesnurr-legionen. Professor Stikling er en av hovedforsvarerne for å holde Galtvort åpen etter Humlesnurrs død, og sier at Humlesnurr ville ha hatt det på den måten. Hun var med i Humlesnurrs begravelse, der hun ble sett renere enn hennes studenter noen gang tidligere hadde sett henne.
Navnet
Det norske etternavnet Stikling har sannsynligvis Torstein Bugge Høverstad valgt fordi å ta stiklinger er en metode for vegetativ formering av planter. Fornavnet Pomona er navnet på den romerske gudinnen av frukttreær og hagebruk. Det engelske etternavnet «Sprout» er et engelsk verb som betyr «å vokse (skudd eller knopper)», det er også en kortversjon av det engelske ordet for rosenkål; «brussels sprout».
Wilhelmina Gnureplank
Wilhelmina Gnureplank er en vikarlærer ved Galtvort høyere skole for hekseri og trolldom. Hun er vikarlærer i faget Stell av magiske vesener de gangene Gygrid av ulike grunner ikke kan møte opp. Hun opptrer for første gang i Harry Potter og Ildbegeret da Gygrid ikke kan holde undervisningen, og igjen i Harry Potter og Føniksordenen, da Gygrid er på oppdrag for Albus Humlesnurr. Professor Gnureplank er en mer populær lærer blant de aller fleste elevene enn det Gygrid er. Dette kan ha sammenheng med at Gnureplank holder undervisning i hvordan man skal passe på Enhjørninger og andre vakre, snille dyr.
Veldig lite er kjent om professor Gnureplank, bortsett fra at hun er en veldig flink lærer, som til og med består Venke Dolorosa Ufferts inspeksjoner med glans. Hun er sindig, glad og effektiv, og besvarer Ufferts spørsmål uten å miste temperamentet eller å legge skylden for at noe har gått galt på noen. Hun sier at hun er veldig fornøyd med måten Humlesnurr driver skolen på. I Harry Potter og Føniksordenen stoler Harry såpass mye på henne at han lar henne helbrede uglen sin, Hedvig, da hun blir skadet.
Professor Kiste
Kiste har ikke opptrådt i filmene. Hans forklaring i den andre boken om legenden rundt Mysteriekammeret ble gitt av professor McSnurp i filmen.
Quirinus Krengle
Professor Krengle er lærer i faget forsvar mot svartekunster i Harrys første år ved skolen.
Krengles fornavn er ikke nevnt i bøkene, men det offisielle kortspillet og J.K. Rowling selv oppgir «Quirinus» som hans fornavn.
Historie
Før Harry starter sitt første år ved Galtvort, brukte Krengle et år på å få litt praktisk erfaring innen forsvar mot svartekunster. Ryktene sa at han hadde møtt vampyrer i den sorte skogen. Han opptrådte nervøst og stammende helt siden han returnerte. Det blir avslørt at Krengle møtte en såvidt levende Fyrst Voldemort på denne reisen. Voldemort lurte den unge og naive Krengle til å bli med på den mørke siden, og brukte ham i en plan om å stjele De vises stein fra hvelv 713 i magikerbanken Flirgott. Heldigvis hadde Gygrid fjernet steinen fra hvelvet tidligere den samme dagen for å bringe den til Galtvort.
Voldemort bestemte seg for at han måtte holde et øye med Krengle, så han bestemte seg for å dele kropp med ham. For å skjule det faktum at Voldemorts fjes var på baksiden av hodet sitt, måtte Krengle ha på seg en lilla turban.
Etter at han returnerte begynte Krengle å oppføre seg nervøst, sannsynligvis for at folk ikke skulle mistenke ham for noe. Han forklarte turbanen med at det var en gave fra en afrikansk prins for å bli kvitt en zombie for ham. Selv førsteklassen han hadde i forsvar mot svartekunster trodde ikke på historien, siden han ble rosa og begynte å prate om været da han ble spurt om hvordan han ble kvitt zombien.
For å holde Voldemort i live, måtte Krengle ta livet av enhjørninger i Den Forbudte Skogen og drikke blodet deres.
På allehelgensnatt slapp Krengle et troll inn på skolen som en avledingsmanøver, og dro deretter til korridoren i fjerde etasje der De vises stein var gjemt. Severus Slur, som allerede mistenkte Krengle for å drive med noe muffens, dro til fjerde etasje for å stoppe ham.
For å finne ut hvordan han skulle komme seg forbi Nussi fikk Krengle Gygrid til å drikke seg full, og ga ham deretter et drageegg. Han greide å lure informasjonen fra Gygrid. Deretter sendte Krengle et brev til Albus Humlesnurr der han skrev at Magidepartementet trengte hans hjelp, og at han måtte komme dit med en gang. Krengle brukte dette som avledingsmanøver og dro for å stjele steinen. Han var imidlertid ikke den eneste som dro etter steinen; Harry, Ronny og Hermine dro etter ham (bortsett fra at de trodde det var Severus Slur som skulle stjele steinen, og ikke Krengle).
Harry støtte på Krengle i det siste kammeret. Der oppdaget Harry at Voldemorts fjes var på baksiden av Krengles hode, og i den påfølgende kampen døde Krengle, siden han ikke kunne berøre Harry uten å bli brent. Humlesnurr fortalte senere at Voldemort hadde forlatt Krengle for å dø, og viste like lite nåde overfor sine tilhengere som sine fiender.
Filius Pirrevimp
Professor Filius Pirrevimp (født 17. oktober, år ukjent) er lærer i faget trylleformler, og leder for huset Ravnklo. Pirrevimp er halvt gnom, og har derfor empati med Gygrid, som er halvt jøtul. Siden han er halvt gnom, er han veldig lav, og har en stabel bøker på stolen sin, slik at han kan se over kateteret. Han har hvitt hår, og har undervist i alle fall siden Jakob Potter og vennene hans gikk på skolen.
I trylleformeltimene blir Pirrevimp ofte truffet av formler som er dårlig innsiktet eller feil utført, noe som sender ham flyvende rundt i rommet.
Pirrevimp heter «Flitwick» på engelsk, et navn som kan komme fra byen Flitwick. Det kan også være en kombinasjon av ordet «flit» (å bevege seg raskt og lett) og «wick» (et ord fra Nord-England som betyr livlig). Hans norske etternavn Pirrevimp kommer sannsynligvis av at han er liten. Fornavnet Filius kommer av det latinske ordet for sønn.
Warwick Davis hadde rollen som Pirrevimp i de første to filmene. Han spilte også en gnom i Flirgott (magikerbanken) i den første filmen. Han returnerte i rollen som Pirrevimp i den fjerde filmen, Harry Potter og Ildbegeret, men her har regissør Mike Newell endret utseendet hans slik at han har kortklipt, sort hår og ser mye yngre ut enn tidligere.
Professor Schkummel
Professor Schkummel (fornavn ukjent) er lærer i Astronomi. Hun opptrer veldig sjelden i bøkene. Astronomitimene blir holdt ved midnatt på toppen av astronomitårnet, det høyeste tårnet ved Galtvort som ellers er forbudt område for elevene.
Professor Schkummels første opptreden er i Harry Potter og Mysteriekammeret, der hun hjelper til med å flytte en forsteinet Julius Finkenfjær til sykestuen. Hun opptrer igjen på juleballet i Harry Potter og Ildbegeret, der hun danser en nervøs twostep med (det hun tror er) professor Bister, som er en mann.
Professor Vektor
Professor Vektor er lærer i Aritmantikk, som er Hermine Grangs favorittfag. Hun opptrer sjelden i bøkene. Hun liker å gi elevene sine store mengder komplisert hjemmearbeid.
En «vektor» er en matematisk term som betyr kvantitet, fart er for eksempel spesifisert av en størrelse og en retning.
Pussi Pomfrit
Madam Pussi Pomfrit er magisk sykepleier. Hun er sjefen på sykestua ved Galtvort og blir beskrevet som en streng, men veldig flink sykepleier som tar yrket sitt seriøst.
Madam Pomfritt opptrådte ikke i filmversjonen av Harry Potter og De vises stein, men i film 2 opptrer hun i Gemma Jones' skikkelse.
I den første boken må Ronny besøke Madam Pomfrit etter å ha blitt bitt av Norbert, Gygrids babydrage (en Norsk kamrygg). Ronny sier til Pomfrit at han ble bitt av en hund, siden sannheten ville bety trøbbel for Gygrid. Etter at Harry sloss mot professor Krengle i fangekjelleren, lå han tre dager i koma i sykestua.
Madam Pomfrit hjalp Harry i Harry Potter og Mysteriekammeret ved å få benene i armen hans til å gro tilbake, etter at Gyldeprinz Gulmedal gjorde et mislykket forsøk på å reparere den brukne armen til Harry (og endte opp med å fjerne alle benene i armen i stedet). I den samme boken må Hermine til sykestuen etter at hennes forsøk på å forvandle seg til Milly Bylling ved hjelp av polyksir endte med at hun forvandlet seg til halvt katt.
Etter at Venke Dolorosa Uffert lammet Minerva McSnurp i Harry Potter og Føniksordenen for å få henne unna veien, sa Madam Pomfrit at hun ville si opp i protest, hvis det ikke var for at hun var så redd for hva som ville skje med studentene om hun ikke var ved skolen.
I Harry Potter og Halvblodsprinsen tar Pomfrit vare på Ronny etter at han blir forgiftet, og da Harry får hull i hodet under en rumpeldunkkamp. Hun blir veldig forstyrret av Albus Humlesnurrs død, og gråter da det blir avslørt ved sykestuen av Harry hvordan Severus Slur drepte Humlesnurr med trylleformelen Avada Kadavra.
Navnebetydningen
På engelsk heter Pussi Pomfrit Poppy Pomfrey. «Poppy» er det engelske ordet for valmue, som er en av de eldste kjente medisinske planter. Opiumvalmuen har blitt brukt som smertestillende i tusenvis av år, og ekstraktet av planten, morfin, er det mest brukte smertestillende middelet i hele verden. Begge er også kjent som avhengighetsskapende og blir brukt som narkotikum.
Rakel Rummelfiold
Rakel Rummelfiold er tippoldebarn av den anerkjente synske Cassandra Rummelfiold Vablatsky. Selv om hun ofte sammenlignes med Cassandra, lever hun ikke opp til sin forgjenger, siden hun bare har gitt to verifiserbart korrekte profetier. Rummelfiold ble spilt av Emma Thompson i den tredje filmen i serien.
Rummelfiold ved Galtvort
I 1996 blir Rummelfiold satt på prøvetid av Venke Dolorosa Uffert, Galtvorts storinkvisitor. Disse nyhetene dytter Rummelfiold inn i en slags alkoholpåvirket paranoia, og hun ble ofte sett rundt omkring på skolen mens hun holdt en flaske sherry for matlaging, klagende over at hun var et offer for Uffert.
Hennes største frykt ble berettiget da Uffert avsatte Rummelfiold, selv om Humlesnurr utøvde sin gjenværende autoritet som rektor til å forhindre at Uffert satte henne på gaten. I Harry Potter og Halvblodsprinsen blir det avslørt at Humlesnurr var redd for Rummelfiolds sikkerhet hvis hun våget seg utenfor skolen, siden Fyrst Voldemort sannsynligvis ville prøve å få tak på henne slik at hun kunne fortelle ham hvilken spådom hun hadde gitt om ham. Humlesnurr ansatte en kentaur ved navn Florens som Rummelfiolds arvtaker ved skolen. Etter at Uffert ble jaget fra skolen og returnerte til Magidepartementet ble imidlertid Rummelfiold gjeninnsatt, selv om hun noe motstridende måtte dele ansvar for clairvoiancefaget med Florens.
Profetien
Rummelfiold har vært ansatt ved Galtvort siden 1979 (17 år i Harrys sjette år ved skolen). Hun har oppgitt to korrekte profetier. Begge involverte Fyrst Voldemort. Den første profetien ble avgitt under hennes intervju for lærerjobben ved Galtvort. Hun fortalte Harry at Humlesnurr opprinnelig ikke virket lovende med tanke på jobben, men ved slutten av intervjuet virket han mye mer interessert i å ansette henne. Hun vet ikke at hun avga en profeti, og husker bare at hun følte seg litt svimmel og uvel, noe hun mente måtte komme av at hun ikke hadde spist. Hun husker også at Severus Slur og bartenderen ved Galthodet hadde kommet inn i rommet.
Den første profetien var:
Denne profetien antar man refererer til Voldemort («Mørkets fyrste») og Harry Potter (som ble født 31. juli). Da profetien ble laget kunne den også ha referert til Nilus Langballe (født 30. juli). Deler av profetien ble oppfylt natten 31. oktober 1981 da Potter uvitende fratok Voldemort hans krefter, ved å overleve hans drapsformel Avada Kadavra.
Den andre profetien var:
Denne profetien ble oppfylt da Petter Pittelpytts sanne identitet ble avslørt og han rømte for å slå seg sammen med Voldemort og hjelpe ham å få tilbake kreftene i Harry Potter og fangen fra Azkaban.
En liten passasje i Harry Potter og Halvblodsprinsen tyder på at Rummelfiolds egenskaper som synsk kan være undervurdert. Mot slutten av boken blir hun hørt mens hun klager over at Humlesnurr har ignorert hennes advarsler om død og ødeleggelse. I et kort møte med Harry drar hun fram et tarotkort og mumler «''… det lynrammede tårnet … katastrofe. Ulykke. Kommer nærmere hele tiden …''». Dette framstår som en noe ukarakteristisk nøyaktig beskrivelse av kampen som senere skal oppstå ved Galtvort, i et kapittel som tituleres «Det lynrammede tårnet». J. K. Rowlings skeptiske behandling av Rummelfiold som synsk ser ut til å ha mildnet i lys av de klimatiske hendelsene som oppstår mot slutten av boken. Tidligere i boken gjør hun en annen forutseelse med tarotkort, som blir framstilt som noe humoristisk, da hun kommer opp med «En mørk ung mann, muligens bekymret, en som misliker den med spørsmålene». Hun blåser bort dette som tåpelig, uvitende om at Harry faktisk gjemmer seg for å unngå at hun gjør denne forutseelsen.
Portretteringen av og opprinnelsen til figuren
Rowling har ofte uttalt at hun ikke tror på magi, og ikke mener at hennes lesere bør tro på det heller. Hun har hintet at portretteringen av Rummelfiold (en mystiker og spådame, muligens den typen «magi» barn mest sannsynlig møter på) som en slags ineffektiv gammel bedrager kommer fra dette.
Det engelske navnet Sybill kommer fra Sibyllene i gamle Hellas, som ga kryptiske spådommer om fremtiden som ofte ikke kunne forstås inntil de allerede hadde blitt oppfylt. Det britiske navnet «Trelawney» kan være en referanse til et utfordrende rop som ofte kunne høres i Sørvest-England, der Rowling vokste opp:
Alternativt kan det være en referanse til «Dr. Trelawney», en ubetydelig figur i A Dance to the Music of Time, en romanserie av Anthony Powell. Denne figuren er en mystisk spåmann, muligens en fiktiv versjon av Aleister Crowley.
Remus Lupus
Remus Johannes Lupus, ( Født 10. mars 1960, død 2. mai 1998) som er varulv, var Harry Potters lærer i Forsvar mot svartekunster i hans tredje år på Galtvort høyere skole for hekseri og trolldom.
Lupus var en god venn av Sirius Svaart, Petter Pittelpytt og Jakob Potter, da de gikk på skolen.
Dessverre hadde Slur allerede fått et glimt av Lupus, så nå kjente han til hans store hemmelighet. Lupus ble utnevnt til prefekt i femte klasse, og han var den mest ansvarsfulle og irettesettende i gjengen, men likevel grep han ikke inn når kompisene mobbet Slur. I Harry Potter og Halvblodsprinsen blir det gjort klart at Nymfadora Dult har en aldri så liten romanse med Remus, som selv mener at han er for farlig for henne og at hun fortjener en yngre mann som ikke er varulv. Dette gir hun blaffen i. Det blir også klart hvem som smittet ham med varulvforbannelsen, nemlig Fenris Vargar, som mener at varulvene burde ta over verden ved å holde seg sammen med sine medvarulver, og ved å smitte så mange som mulige hekser og trollmenn med varulvforbannelsen. Vargar og varulvtilhengerne hans var på samme side som Voldemort, ettersom Voldemort hadde lovet ut en lønn for dem. Lupus hadde fått i oppdrag av Humlesnurr å holde et øye med Vargar, ved å late som om han var på deres side.
Selve navnet Remus kommer muligens fra Romulus og Remus(Grunnleggerne av Roma), og etternavnet Lupus er sannsynligvis tatt fra det latinske ordet Canis Lupus, som betyr ulv. Hans kallenavn, Luna, kommer antagelig fra latinske navnet for Månen (etter som det er ved fullmåne han blir til en varulv). Lupus er også et stjernetegn. I legenden om Remus og Romulus dreper Romulus Remus.
Han gifter seg med Dult og de to får et barn sammen, som de kaller Teddy, etter faren til Dult. Remus blir drept under slaget ved Galtvort av Dolohov.
Venke Dolorosa Uffert
Venke Dolorosa Uffert er en kort, plumpete dame som ser litt ut som en diger padde. Hun har ofte en sort silkesløyfe i håret, noe som gir Harry et enda sterkere inntrykk av en padde, da sløyfen ser ut som en stor flue. Stemmen hennes er høy og jentete, beskrevet av Harry som om den høres ut som giftig honning. Fingrene hennes er beskrevet som butte og med mange stygge ringer på.
Karriere og rolle
Da Uffert først opptrer i bøkene i Harry Potter og Føniksordenen, har hun stillingen «førstestatssekretær» ved Magiminister Kornelius Bloeufs kontor og opptrer som Harrys forhører i Heksingatinget, da han blir anklaget for å ha brutt forbudet mot å bruke magi utenfor skolen. Det blir senere avslørt at det er Uffert selv som har fått desperanter til å angripe Harry slik at han måtte bruke magi for å forsvare seg.
Makten hennes øker gradvis ettersom hun raskt blir utnevnt den aller første storinkvisitoren ved Galtvort gjennom tidene, en posisjon som gir henne ekstraordinær makt over elevene, lærerne og pensumet ved skolen. Uffert oppretter en inkvisitorialtropp som belønner enkelte elever for å rapportere om ugjerninger andre elever gjør. Hun bruker også en veldig ondskapsfull og uvanlig straffemetode mot Harry, da hun tvinger ham til å skrive «Jeg må ikke lyve» med en magisk penn som tar blod fra baksiden av hånden hans og bruker det som blekk.
Etter at Albus Humlesnurr forlater Galtvort, blir Uffert utnevnt til rektor. Rektorens kontor nekter imidlertid å åpne seg for henne, og hennes tid som rektor blir karakterisert av både aktive og passive opprør fra både elever og lærere.
Uffert blir hardt skadet mot slutten av Harry Potter og Føniksordenen da hun blir lurt til å gå inn i den forbudte skogen der hun fornærmer en gruppe kentaurer, og kaller dem «motbydelige halvkaster». Hun blir nesten drept. Like etter kommer Humlesnurr tilbake som rektor ved skolen, og Uffert blir observert da hun stikker av fra skolen, jaget av Gnav.
I Harry Potter og Halvblodsprinsen blir det avslørt at Uffert fortsatt er ansatt ved Magidepartementet under den nye magiministeren, Rufus Grimst. Hvilken posisjon hun har blir ikke avslørt før i Harry Potter og dødstalismanene hvor hun fremdeles er førstestatssekretær ved statsrådens kontor.
Ufferts rolle i bok syv
Etter at Fyrst Voldemort har tatt over Magidepartementet fikk hun som oppgave, av daværende magiminister Trivius Fjoth-Ffjolne, å lage en ordning som skulle spore opp gompefødte og frata dem deres tryllestaver og dermed prøve å overbevise de andre i magikersamfunnet om at gompefødte ikke var ordentlige hekser og trollmenn og dermed mest sannsynlig føre dem til Azkaban for å straffe dem for å ha utgitt seg for å være trollmenn. I tillegg til at hun ga desperantene tillatelse til å gi dem som måtte prøve å rømme, desperantkysset.
Hun støter også på Mundungus Styrfeder og spør om han har løyve til å selge magiske effekter. Da han ikke har det, skal hun til å arrestere ham, men får øye på en medaljong (som han ironisk nok har stjålet fra huset til Sirius Svaart etter Sirius' død) og sier at hvis hun får den, er hun villig til å la ham gå. Denne medaljongen viser seg å være en Malacrux som tilhører Fyrst Voldemort.
Personlighet
Uffert har store fordommer mot ikke-mennesker og delvis-mennesker («halvkaster»), og hun har skrevet en serie anti-varulv-lover som gjør det vanskelig for personer som Remus Lupus å få jobb. Halvjøtulen Rubeus Gygrid ble også et offer da hun evaluerte samtlige lærere ved Galtvort.
Hennes tid ved Galtvort er karakterisert av ondskap og fysiske straffemetoder mot elevene. Hun viser ekstrem ondskap med straffemetoden hun bruker mot Harry, samt at hun godkjenner at Fred og Frank Wiltersen skal piskes. Til slutt går hun til det skrittet at hun bruker en utilgivelig trylleformel mot Harry Potter, for å få ham til å avsløre hva han hadde gjort på kontoret hennes.
Hun blir sett på som hensynsløs og villig til å bryte loven for å beskytte Magidepartementet, eller for å dra Harry Potters meninger i tvil. I tillegg til å ha brukt en utilgivelig trylleformel har hun sendt desperanter på ham.
Som figur i bøkene, representerer hun ideen om at Harry Potter-verden ikke bare delt inn i gode personer og dødsetere, siden hun er tvers igjennom ond, uten å være en av Voldemorts støttespillere.
Kritikernes respons
Professor Uffert er en av de mest upopulære Harry Potter-figurene. J. K. Rowling har selv sagt flere ganger at Uffert er «forferdelig».
Referanser
Figuren der Harry-Potter-Romane הארי פוטר - דמויות משנה Список основных персонажей серии романов о Гарри Поттере Hogwarts
Fylkesvei 4196
Fylkesvei 4196 går mellom Røynebu og Åsemoen i Kvinesdal kommune.
Frem til 2019 hadde veien betegnelsen fylkesvei 835 (Vest-Agder).
Giporlos
Giporlos er en kommune i provinsen Eastern Samar på Filippinene. Under folketellingen i 2000 kom man til et befolkningstall på 10 218 i 2 012 husstander.
Barangayer
Giporlos er inndelt i 18 barangayer per 30. september 2019.
Bjørnar Andersen
Bjørnar Andersen (født 1978) er en norsk hundekjører. Han har vunnet alle langdistanseløpene i Norge og kom på fjerdeplass første gang han stilte opp i Iditarod i 2005. I 2006 kom han på sjetteplass.
Andersen begynte å konkurrere i 1991. Han er nevø av Robert Sørlie, vinneren av Iditarod i 2003 og 2005. Sammen med Kjetil Backen utgjør Andersen og Sørlie «Team Norway».
Andersen arbeider som kjøletekniker og driver hundekjøring på fritiden. Han bor i skogstraktene sørøst for Oslo, nær Siggerud.
Transistorradio
En transistorradio eller kun «transistor» er en forkortelse for transistorradiomottaker. Den første kommersielt tilgjengelige transistorradioen ble presenteret 18. oktober 1954 av Regency Division of Industrial Development Engineering Associates of Indianapolis, Indiana. Den het Regency TR-1 og kom i handelen i november 1954 til en pris av US$ 49,95 (tilsvarende US$ 361 i 2005), og ble solgt i omkring 100 000 enheter. Regency TR-1 var en ekte superheterodynmottager med god følsomhet og uten ekstern antenne med fire transistorer.
Transistorradioen ble opprinnelig introdusert av Texas Instruments (TI) for å demonstrere transistoren. TI mistet interessen, og transistorradioen ble popularisert av Totsuko, senere omdøpt til Sony.
Anvendelsen av transistorer i stedet for elektronrør som forsterkerelement, betydde at apparatene ble mye mindre og behøvde betydelig mindre energi enn radioer med elektronrør. En velkjent bærbar radiomottaker med radiorør på 1950-tallet var Kurér. Den var på størrelse med en liten stresskoffert og veide flere kilo med sitt tunge, ikke oppladbare, batteri. Dette var inndelt I et "A" batterier til rørenes glødestrøm og et stort 45–90 volt "B"-batteri til anodespenning. Til sammenligning var lommetransistorradioen på størrelse med en Walkman og ble i starten forsynt med strøm av et lite 22,5V batteri og senere av det kjente 9V batteri som faktisk ble spesielt laget for transistorradioen.
Transistorradioer ble først alment populære tidlig på 1960-tallet, da prisen hadde falt betydelig. Datidens transistorradioer ble normalt kun byget for mellombølgebåndet (ca. 540–1610 kHz) og først senere til kortbølgebåndet (mellom ca. 1 700–30 000 kHz) og FM-båndet (ca. 87,5–104 MHz).
I 2005 regnet man med at det fantes ca. 7 milliarder transistorradioer i verden.
15. brigade (Australia)
15th Brigade var en infanteribrigade i den australske hæren. Den ble opprinnelig opprettet i 1916 i forbindelse med første verdenskrig. Under krigen deltok brigaden i kampene på vestfronten, før den ble oppløst i 1919. Den ble gjenopprettet i 1921 som del av Citizens Military Force i Victoria. Under andre verdenskrig deltok brigaden i Papua Ny-Guinea.
Første verdenskrig
Da brigaden ble opprettet i 1916 som del av 1. australske imperiestyrke. Brigaden var det av 5. divisjon og besto av fire infanteribataljoner.
Karabanovo
Karabanovo (russisk: Карабаново) er en by i Vladimir oblast i Russland. Den ligger ved elva Seraja (ei sideelv til Sjerna, i Kljazmas nedslagsfelt), rundt 110 km vest for Vladimir.
Den ble grunnlagt i 1846 som en landsby. Navnet kommer av de tidligere storgodseierne, som het Karabanovykh. Bystatus ble innvilget i 1938.
Byens viktigste næringsvei er bomullsindustri.
Demografi
Befolkningsutvikling: ! År || Folketall || Kilde
Leo VI (bysantinsk keiser)
Leo VI, også kalt Leo den vise eller filosofen (gresk: Λέων ΣΤʹ ὁ Σοφός; født 19. september 866 sannsynligvis i Konstantinopel, død 11. mai 912 samme sted), var bysantinsk keiser fra 886 til 912. Han tok over tronen fra Basileios I og ble etterfulgt av Basileios' sønn Aleksander en kort periode før Leo VIs mindreårige sønn Konstantin VII Porfyrogennetos overtok makten. I Leo VIs regjeringstid var Det bysantinske riket i flere konflikter, blant annet med den bulgarske tsaren Simeon I.
Bakgrunn
Rett nok ble også Leo utnevnt til medkeiser i 870, men det var hans eldre halvbror Konstantin som frem til sin tidlige død i 879 hadde førsterett til tronen. Basileios hadde betrodd Leos oppdragelse til patriarken av Konstantinopel, Photios.
I 883 var Leo beskyldt for å være involvert i en sammensvergelse mot Basileios, og han ble derfor fengslet og slapp ikke fri før i 886.
Keiser
Etter keiserens død besteg Leo tronen i 886 og regjerte sammen med sin bror Alexander, skjønt den egentlige makt var fast og entydig i Leos hender.
Dogmefilm
Dogmefilm er et konsept som ble introdusert under Cannes filmfestival i 1995 av et dansk kollektiv av filmregissører som kalte seg Dogme 95. Kollektivet ble startet av Lars von Trier og Thomas Vinterberg for å være en motvekt mot kommersialiseringen av filmen og det store fokuset på effektmakeri.
Dogme 95 ønsket å flytte fokuset over på den gode fortelling ved å utfordre den etablerte måten å tenke filmproduksjon på. Derfor laget de et kyskhetsløfte som regissørene måtte skrive under på. De mest kjente dogmefilmene er Festen (Vinterberg) og Idiotene (Trier).
Leo VI (bysantinsk keiser)
Keiser
Utenrikspolitisk måtte Leo tåle noen militære nederlag - og det etter at det var han selv som helt unødvendig hadde provosert frem krig mot bulgarene. I 896 ble bysantinerne kraftig beseiret. Derpå sluttet keiser Leo fred med bulgarene; det er til og med mulig at han måtte yte tributtbetalinger til dem.
I 907 ble Konstantinopel angrepet av Kyiv rus'; de ville sikre seg gunstige handelsrettigheter med keiserriket. I 911 ble det sannsynligvis inngått en handelsavtale, men begge begivenheter - angrepet og traktaten - er omstridt i historieforskningen, ettersom kilden er en gammelrussisk tekst fra 1100-tallet.
Også mot araberne måtte han tåle tap. I 902 gikk Taormina på Sicilia tapt, noe som hadde følger for flåtens evne til å kontrollere de farvann bysantinerne betraktet som sine. En rekke bysantinske byer ble angrepet. I 911 foretok bysantinerne en stort anlagt invasjon av øya Kreta, men de mislyktes.
Kort tid etter nederlaget døde Leo.
Ettersom hans sønn Konstantin fortsatt bare var barnet, ble Leos bror og nominelle medregent Alexander den faktiske keiser.
«Den vise», «filosofen»
Leo har sitt lærde tilnavn takket være sin dannelse og hans begunstigelse av kunsten - og dermed hans bidrag til den makedonske renessanse. Han kompletterte arbeidet med verket Basiliká, den greske oversettelse og aktualisering av keiserJustinian Is lovgivning som keiser Basileios hadde innledet i sin regjeringstid. Rundt 900 forfattet han den første i dag kjente definisjon av (den militære) logistikk innen rammene av verket Summarisk drøfting av krigskunsten, som er blitt kjent under betegnelsen De leoniniske militære institutter.
Tetragami (fir-gifte)
Med sine mange ekteskap forårsaket keiser Leo en liten skandale som førte til den såkalte tetragamistriden. Hans første hustru, som Leo måtte gifte seg med, døde i 897. Han giftet seg deretter med Zoë Zautzina, datteren til hans rådgiver Stylianos Zautzes, men så døde hun i 899. Etter det andre bryllupet utmyntet Leo tittelen Basilopator (Keiserens far) for sin svigerfar. Etter Zoës død var det ham forbudt å gifte seg en tredje gang, men det gjorde han likevel. Denne hustruen døde imidlertid i 901. I stedet for å inngå et fjerde ekteskap - noe som ifølge den økumeniske patriark Nikolaus ville ha vært en enda mer alvorlig synd enn det tredje, foretrakk Leo å ta Zoë Karbonopsina til elskerinne. Han fikk så lov til å gifte seg med henne da hun fødte ham en sønn i 904, men da med den klausul at han ikke legitimerte henne som keiserinne.
Lokomotiv Fana
Lokomotiv Fana, offisielt Fana Ishockeyklubb, (stiftet 21. desember 2006 og ble lagt ned våren 2015) var en norsk ishockeyklubb fra bydelen Fana i Bergen. Klubbens A-lag spilte i 3. divisjon, avd. Vest, etter å ha rykket ned fra 2. divisjon etter 2010/11-sesongen. Klubben la våren ned sin virksomheten og slo seg sammen med Bergen Ishockeyklubb.
Fana ishockeyklubb har sesongen 2012/13 rykket opp til 2 divisjon etter seriemesterskap i 3 divisjon avd vest. I tillegg vil et Fana 2 spille i 3 divisjon avd vest.
Papeete
Papeete er hovedstaden i Fransk Polynesia. Byen ligger på Tahiti. Folketallet i kommunen Papeete er 25,769 (etter folketellingen i 2012). Med forstadskommunene er folketallet over 100,000 (2012).
Navn
Byen ligger nordvest på Tahiti ved bukta som har gitt den navn. Papeete betyr «vannkurv».
Hovedstadsområdet
Kommunen Papeete hadde 27,387 innbyggere ved folketellingen i 2017. Forstadskommunen Faa'a hadde et folketall på 29,878, Punaauia 28,752, Pirae 14,701 og Arue 10,333.
Historie
Fra siste halvdel av 1700-tallet, da kontakten med europeerne ble stadig større, konkurrerte Papeete med Matavaibukta som havn for europeiske skip. Papeete ble etterhvert det fortrukne ankringssted fordi havnen her er beskyttet året rundt, mens Matavibukta ligger mer utsatt til for vinden deler av året.
Byen ble grunnlagt i 1818, da briten William Crook fra London Missionary Society anla misjonsstasjon der. Misjonærene fikk leie tomter i Papeete, men ikke kjøpe grunn. Senere har byen vokst østover og innover i landet, mens forretningssentrum fortsatt ligger langs sjølinjen.
Innen 1825 hadde Papeete utviklet seg til hovedhavn for Tahiti og blitt til handelssted og regjeringssete. Kirker og skoler ble bygget og byen trakk til seg innflyttere. Papeete ble hvalfangernes foretrukne forsyningshavn i sørhavet. Mot slutten av 1830-årene besøkte 70-80 britiske og amerikanske hvalfangstskip Papeete hvert år. Handelsmenn etablerte seg i byen og avhoppere fra besøkende skip slo seg til der.
Papeete ble hovedstad for Pomare-dynastiet og kongeriket Tahiti. Særlig i den lange regjeringstiden til dronning Pomare IV vokste byens betydning. Dronning Pomare IV fikk også bygget et kongepalass i Papeete.
I 1835 åpnet USA konsulat i byen. Den belgiske kjøpmannen Jacques-Antoine Moerenhout ble konsul. Storbritannia opprettet konsulat i 1837 og misjonæren George Pritchard ble konsul. Moerenhout og Pritchard ble rivaler om innflytelse over tahitisk politikk og spilte sentrale roller i prosessen som ledet fram til etableringen av det franske protektoratet over Tahiti i 1842.
Franskmennene gjorde Papeete til hovedsete for sin administrasjon under protektoratet. Det ble etablert hoteller og spisesteder. Året protektoratet ble etablert hadde Papeete en utenlandsk befolkning på omkring 70.
Herman Melville var fengslet her i 1842, noe som han senere brukte i romanen Omoo. Paul Gauguin reiste til Papeete i 1891 og med unntak av en toårsperiode returnerte han aldri til Frankrike. Robert Louis Stevenson og Henry Adams var i Papeete i 1891.
Folketallet i byen var 3750 i 1902 og 4882 i 1910. Under første verdenskrig ble Papeete 22. september 1914 bombardert av de tyske krysserne «Scharnhorst» og «Gneisenau» slik at torget i byen ble ødelagt.
I 1960-årene voksten byen med etablering av den internasjonale lufthavnen, modernisering og utbygging av havnen og med etablering av støttefunksjoner for atomprøvesprengingsaktiviteten Frankrike begynte i Fransk Polynesia. Havnen ble utvidet ved utfylling i lagunen og på en motu. Aktiviteten skapte arbeidsplasser og folketallet steg i hovedstaden og omegnskommunene Faa'a, Punaauia, Pirae og Arue. Dette bidro til at Tahiti gikk fra å ha 48,6 % av Fransk Polynesias befolkning i 1951, til å ha 70 % i 1980-årene. Den sterke veksten bidro imidlertid til å forverre boligforholdene i Papeete.
1877 Marsden
1877 Marsden er en asteroide i det ytre av hovedbeltet. Den ble oppdaget 24. mars 1971 av Tom Gehrels ved Palomar Observatory i San Diego County i California.
Papeete
Politiske institusjoner
I 1984 fikk Fransk Polynesia selvstyre. Landets politiske institusjoner med regjeringspresidenten, Fransk Polynesias forsamling, Det økonomiske, sosiale og kulturelle råd, samt Frankrikes høykommissær, holder til i Papeete.
Samfunn og kultur
Kulturinstitusjoner som Maison de la Culture ligger i Papeete og arrangementer som Heiva i Tahiti og Festival international du film documentaire océanien finner sted her. Tahiti internasjonale lufthavn ligger i forstadkommunen Faa'a, mens Université de la Polynésie française ligger i forstaden Punaauia. Musée de Tahiti et des Îles – Te Fare Manaha holder også til i Punaauia utenfor Papeete.
Dagsavisene La Dépêche de Tahiti og Les Nouvelles de Tahiti utgis i Papeete.
Viva la Vega
Viva la Vega er en konsert-DVD, utgitt i Europa og Norge henholdsvis 18. april 2006 og 29. mai 2006 av det norske bandet Kaizers Orchestra. Norges-lanseringen ble forsinket to ganger på grunn av produksjonsproblemer. Opptaket er gjort på Vega i København den 6. oktober 2005. Denne konserten ble også utgitt som liveplate, Live at Vega.
Tordenskiolds gate (Trondheim)
Tordenskiolds gate (1–17) er en gate i Midtbyen i Trondheim som strekker seg nordover fra Kongens gate til Sandgata. Gaten ble opprettet og regulert som en bred allmenning i 1842 etter bybrannen samme år og ble oppkalt etter Peter Wessel Tordenskiold, som selv vokste opp i Trondheim.
Skibet skal sejle i nat
«Skibet skal sejle i nat» er en dansk sang fra 1957 som ble fremført av på dansk av Birthe Wilke og Gustav Winckler. Melodien er skrevet av Erik Theodor Fiehn, og teksten er skrevet av Poul Sørensen. Sangen var Danmarks første bidrag til Eurovision Song Contest og endte på tredjeplass i Eurovision Song Contest 1957.
Eurovision Song Contest
Sangen ble fremført i Eurovision Song Contest 3. mars 1957 som niende bidrag – etter Frankrikes Paule Desjardins med «La belle amour» og før Sveits' Lys Assia med «L'enfant que j'étais»
Da avstemningen var ferdig, hadde «Skibet skal sejle i nat» fått ti poeng og en tredjeplass blant ti deltakere.
Et berømt kyss
Sangen og det «forbudte kysset» har siden blitt en klassiker i dansk Eurovision-historie og en del av Eurovision Song Contest-folkloren.
Under Congratulations-showet i 2005 latet vertene Katarina Leskanich og Reinars Kaupers som om de fremførte sangen på nytt. Plutselig dukket Wilke selv opp mellom vertene like før de skulle kysse.
Utgitt tidligere
«Skibet skal sejle i nat» var komponert av Erik Theodor Fiehn, som også skrev filmmusikk. Blant annet skrev han musikk til Dirch Passer-filmen «Den store gavtyv» som hadde premiere i 1956. I en barscene med Preben Marth, Mogens Davidsen og Bodil Miller ble de første strofene av «Skibet skal sejle i nat» brukt som bakgrunnsmusikk. Dagens konkurranseregler krever at et bidrag ikke må ha vært utgitt tidligere, men det er usikkert om disse reglene var like strenge i 1957. Uansett fikk ikke saken noen konsekvenser for det danske bidraget eller resultatet.